FOTO in VIDEO: Ljubezen po domače ~ Mihael Kasaš, 34 let, Lendava

34-letni Mihael prihaja iz Lendave, po poklicu je doktor kemije in kemijske tehnologije. Ukvarja se z biodinamičnim kmetijstvom, saj meni, da je hrana lahko zdravilo za dušo in telo.

Ob sebi najbolj vidi enostavno dekle, ki ima podobne vrednote kot on sam. “Sprejmite se takšne kot ste in vsi vas bodo občudovali,” pravi simpatični Prekmurec.

Mihael se predstavi:

“Sem biodinamični kmet, ki je prehodil uradno učno pot iz srednje kmetijske šole preko diplome iz genetike do doktorata iz matematičnega optimiziranja kemijskih procesov.

Prva prelomnica, ki se je spomnim so bile jaslice, kjer sem se prvi dan z vsemi udi branil vzgojiteljice. Prišla je osnovna šola in prvi prijatelji s katerimi smo komaj čakali konec pouka in začetek raziskovanja vaških gozdov in grajenja bunkerjev. Konec osnovne šole je bil začetek samostojne poti, saj sem že na informativne dneve v 30 kilometrov oddaljen Rakičan šel sam s svojim mopedom.

Kot dijak sem imel prvič zlomljeno srce ter občutil moč ljubezni. Študij sem začel z dolgimi lasmi in po drugem letniku dodiplomskega študija sem se po desetih letih končno odvadil grde razvade – kajenja. Bil sem miren in priden študent, končal sem vse v roku in se vpisal na podiplomski študij z redno plačano službo. Plačo sem porabil predvsem za pot in odplačevanje lizinga za svoj Mitsubishi.

Vselej družbeno aktiven na mladinskem in okoljskem področju sem po doktoratu dobil zaupanje župana Lendave ter se zaposlil in pozneje bil tudi direktor javnega zavoda za mladino. Kmetijo smo preusmerili v ekološko v času mojega dodiplomskega študija, saj sem doma rekel, da bomo delali tako, ali pa bodo delali brez mene. Dve leti nazaj sem se začel tudi aktivno politično udejstvovat, saj sem kandidiral za župana občine Lendava.”

Piši Mihaelu na ona-on.com!
Tvoja življenjska strast je?

“Spoznavanje novih inovacij in metod ter njihova aplikacija.”

Kako bi opisal svojo kmetijo in kaj je glavna dejavnost s katero se ukvarjaš?

“Ukvarjam se z vinogradništvom, zeliščarstvom, poljedeljstvom, pridelavo zelenjave. Gre za ekološko in biodinamično kmetijo.”

Kako izgleda tvoj običajni delovni dan?

“Niti en dan ni isti in običajen.”

Kaj ti predstavlja sodelovanje v šovu Ljubezen po domače?

“Nov izziv, nove izkušnje in poznanstva.”

Česta se v šovu najbolj veseliš in česa te je najbolj strah?

“Ničesar me ni strah, veselim se izziva.”

Kakšen tip ženske najbolj vidiš ob sebi in katere lastnosti so ti pri nasprotnem spolu najbolj pomembne?

“Enostavne, naravne, s podobnimi vrednotami, kot jih imam sam.”

Katere od tvojih lastnosti bodo dekleta najbolj prepričale?

“Sem odločen, samozavesten, zagnan in optimističen.”

Ali v odnosih slediš svojemu srcu ali stojiš z nogami trdno na tleh?

“Sledim srcu.”

Kako bi opisal svoj popolni zmenek?

“Vsak zmenek je popoln, če se le srečata osebi, med katerima se vzpostavi vzajemno zaupanje, odprtost, ljubezen.”

Kaj ti pomeni ljubezen?

“Ljubezen je zame edina pot življenja.”

Kakšen tip ženske ti bolj ustreza – divja tigrica ali plaha srnica?

“Vse ženske so lepe. V vsaki je nekaj lepega.”

Imaš kakšno sporočilo za vsa dekleta?

“Sprejmite se takšne, kot ste, bodite to, kar ste in vsi vas bodo občudovali.”

Vir: 24ur.com/mihael-kasas