FOTO in VIDEO: Ljubezen po domače ~ Milan Medved, 65 let, Cirkovci

65-letni Milan prihaja iz vasice Cirkovci. Ker so njegova življenjska strast konji, si zelo želi ženske, ki bi jo te plemenite živali zanimale, razvajal pa bi jo tudi z vožnjo v kočiji.

Sodelovanje v šovu mu predstavlja nov izziv, saj ga zelo zanima, če obstaja prava ženska zanj. “Mora biti zgovorna in ne preveč mirna,” pove živahni upokojenec, ki zaradi življenjskih izkušenj v odnosih stoji trdno na tleh.

Milan se predstavi:

“Ločil sem se pred šestnajstimi leti. Moja zadnja zveza je trajala tri leta. Obožujem konje in jahanje. Želim si ženske, ki bi jo zanimali konji, da bi skupaj jahala. Sem zelo direkten in iskren. Poznam veliko ljudi in imam ogromno prijateljev.

Vsi, ki me poznajo, lahko povejo o meni le dobro. Vse, kar imam, sem ustvaril sam, od nikogar nisem nič hotel. Ne maram ljubosumnih žensk, ki me preveč kontrolirajo, morajo mi zaupati.”

Najbolj zanimiva anekdota iz tvojega življenja je?

“Moj 60. rojstni dan. Na začetku nas je bilo v bifeju 18, na koncu pa smo zaključili v ogromni družbi. To je bil zame zelo lep dan.”

Tvoja življenjska strast je?

“So konji.”

Piši Milanu na ona-on.com!
Kako bi opisal svojo kmetijo in kaj je glavna dejavnost s katero se ukvarjaš?

“Imam majhno kmetijo. Nekaj kokoši, rac, psičko in dva konja. Travnik, pašnike in nekaj sadnih dreves. Večino časa se ukvarjam s konji, jaham in imam tudi kočijo, ki jo uporabljam za svoje veselje.”

Kako izgleda tvoj običajni delovni dan?

“Imam veliko časa, ker sem v pokoju. Veliko se družim s prijatelji. Pogovarjamo se o konjih in o ženskah. Učim tudi jahanje – brezplačno, za vse, ki si tega želijo.”

Kaj ti predstavlja sodelovanje v šovu Ljubezen po domače?

“Izziv, nekaj novega, da vidim, če obstaja prava ženska zame.”

Česa te je v šovu najbolj strah in česa se najbolj veseliš?

“Ničesar me ni strah. Zanima me, če bi res našli kakšno primerno žensko zame.”

Kakšen tip ženske najbolj vidiš ob sebi in katere lastnosti so ti pri nasprotnem spolu najbolj pomembne?

“Nikoli nisem bil preveč izbirčen glede žensk. Morajo biti zgovorne, ker se jaz zelo radpogovarjam. Ne sme biti preveč mirna in stati v kotu, kot da se vsega boji.”

Katere od tvojih lastnosti bodo dekleta najbolj prepričale?

“Sploh ne razmišljam o tem.”

Ali v odnosih slediš svojemu srcu ali stojiš z nogami trdno na tleh?

Stojim na tleh. Da je tako bolje, sem se naučil iz odnosov.

Kako bi opisal svoj popolni zmenek?

Ni važno kam greva in kje sva. Pomemben je pogovor. Torej nekje, kjer se lahko v miru pogovarjava.

Kaj ti pomeni ljubezen?

Ljubezen je lahko zelo lepa, lahko pa zelo, zelo boleča.

Kakšen tip ženske ti bolj ustreza – divja tigrica ali plaha srnica?

Ne sme biti kot Marija v kapeli. (smeh)

Imaš kakšno sporočilo za vsa dekleta?

Če imaš rada konje in nisi ljubosumna, si prava zame.

Vir: 24ur.com/milan-medved