FOTO in VIDEO: Ljubezen po domače ~ Daniel Kljun, 24 let, Stari trg ob Kolpi

Daniel Kljun je simpatični 24-letni kmetovalec iz Starega trga ob Kolpi. Najraje se vozi s svojim traktorjem in druži s prijatelji, njegova življenjska strast pa je delo na kmetiji.

“Življenje je borba,” pravi, “zmaga tisti, ki najkasneje odneha.” Želi si zgovorne in delovne deklice, s katero bi si lahko ustvaril družino in z njo zaživel na svojem posestvu.

Daniel se predstavi:

“Nikoli se ne bi preselil iz Čepelj, nikoli v mesto. Kmetija je moje življenje, zato nenehno delam. Rad imam narodnozabavno glasbo, najraje pa se vozim s svojim traktorjem.Po naravi sem sramežljiv.

Rad bi si ustvaril družino in imel najmanj tri otroke. Ne želim si običajne službe, saj bi bil rad sam svoj šef. Bojim se višine in letal.”

Najbolj zanimiva anekdota iz tvojega življenja je?

“Že ko sem bil majhen otrok, sem rad vozil traktor, tudi po glavni cesti. Doma so me kregali in svarili pred policijo. Ampak me na srečo nikoli niso dobili.”

Tvoja življenjska strast je?

“Moja življenjska strast je delo na kmetiji.”

Piši Danielu na ona-on.com!
Kako bi opisal svojo kmetijo in kaj je glavna dejavnost s katero se ukvarjaš?

“Imamo veliko kmetijo, na kateri je glavna dejavnost živinoreja.”

Kako izgleda tvoj običajni delovni dan?

“Ves dan delam na kmetiji, včasih se družim s prijatelji.”

Ali si spremljal prvo sezono šova Ljubezen po domače in kaj ti je najbolj ostalo v spominu?

“Sem gledal. Najbolj pa se spomnim, da so se imeli lepo.”

Kaj ti predstavlja sodelovanje v šovu Ljubezen po domače?

“Sodelovanje v šovu mi predstavlja neko novo izkušnjo, prijavil sem se zato, ker nimam kaj izgubiti.”

Česa se v šovu najbolj veseliš in česa te je najbolj strah?

“Malo sem sramežljiv, a se veselipisem in spoznavanja punc.”

Kakšen tip ženske najbolj vidiš ob sebi in katere lastnosti so ti pri nasprotnem spolu najbolj pomembne?

“Ne maram mestnih dam. Dekle mora biti delovno, želeti si mora ostati na podeželju. Všeč so mi zgovorne punce.”

Katere od tvojih lastnosti bodo dekleta najbolj prepričale?

“Prepričale jih bodo moja delovnost, pridnost in poštenost.”

Ali v odnosih slediš svojemu srcu ali stojiš z nogami trdno na tleh?

“Prehitro sledim svojemu srcu.”

Kako bi opisal svoj popolni zmenek?

“Punco bi peljal na večerjo, na ribe ob Kolpo.”

Kaj ti pomeni ljubezen?

“Popolno življenje, ljubezen je vse.”

Kakšen tip ženske ti bolj ustreza – divja tigrica ali plaha srnica?

“Bolj mi ustrezajo bolj mirne, pridne punce.”

Imaš kakšno sporočilo za vsa dekleta?

“Če nisi mestna dama, pridi živet na mojo kmetijo, kjer je mir in je vse preprosto.”

Vir: 24ur.com/daniel-kljun